Փանոսեան աւելցուց. «Գիտէք, ամէն անգամ, որ ճամբար կը կազմակերպենք, շատ հետաքրքրական խմբային եռանդ մը կը ստեղծուի, որ իրօք ուշագրաւ երեւոյթ է: Այս հանդիպումները առիթ կը ստեղծեն, որ մասնակիցները քով-քովի գան, մտածեն, աշխատին եւ իրարմէ խորհուրդ առնեն բարեկամական ու հարազատ մթնոլորտի մը մէջ: Միշտ նկատած եմ, որ ճամբարի աւարտին մասնակիցները, որոնց մեծ մասը մէկը միւսը չէր ճանչնար սկիզբը, տխրութեամբ հրաժեշտ կու տան իրարու եւ կը շարունակեն իրենց կապերն ու գործակցութիւնը տարուան ընթացքին»: